Document ID: 31987R1902

ΚΑΝΟΝΙΣΜΟΣ (ΕΟΚ) αριθ. 1902/87 ΤΟΥ ΣΥΜΒΟΥΛΙΟΥ της 2ας Ιουλίου 1987 για τον καθορισμό, για την περίοδο εμπορίας 1987/88, του ποσού της εισφοράς συνυπευθυνότητας στον τομέα των σιτηρών καθώς και του συνολικού ποσού της άμεσης ενίσχυσης υπέρ των μικρών παραγωγών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 4 παράγραφος 2 και το άρθρο 4α παράγραφος 3, την πρόταση της Επιτροπής (3), τη γνώμη του Ευρωπαϊκού Κοινοβουλίου (4), τη γνώμη της Οικονομικής και Κοινωνικής Επιτροπής (5), Εκτιμώντας: ότι το ποσό της εισφοράς συνυπευθυνότητας που αναφέρεται στο άρθρο 4 του κανονισμού (ΕΟΚ) αριθ. 2727/75 καθορίζεται βάσει της παραγωγής σιτηρών καθώς και των ποσοτήτων σιτηρών που χρησιμοποιούνται στην Κοινότητα χωρίς χρηματοδοτική παρέμβαση και των εισαγωγών προϊόντων υποκατάστασης των σιτηρών που αναφέρονται στο παράρτημα Δ του προαναφερόμενου κανονισμού 7 ότι, ωστόσο, λαμβάνοντας υπόψη την κατάσταση της καλλιέργειας σιτηρών στην Κοινότητα, ενδείκνυται να διατηρηθεί, για την περίοδο εμπορίας 1987/88, το ποσό της εισφοράς συνυπευθυνότητας στο επίπεδο που έχει καθορισθεί για την προηγούμενη περίοδο εμπορίας 7 ότι, λόγω της διατήρησης του επιπέδου της εισφοράς συνυπευθυνότητας, θα πρέπει επίσης να διατηρηθεί για το 1987/88 το συνολικό ποσό της ενίσχυσης στους μικρούς παραγωγούς που καθορίστηκε για την προηγούμενη περίοδο, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1987/88:1. το ποσό της εισφοράς συνυπευθυνότητας που αναφέρεται στο άρθρο 4 του κανονισμού (ΕΟΚ) αριθ. 2727/75 καθορίζεται σε 5,38 ECU ανά τόνο 72.το συνολοκό ποσό της ενίσχυσης υπέρ των μικρών παραγωγών που αναφέρεται στο άρθρο 4α του κανονισμού (ΕΟΚ) αριθ. 2727/75 καθορίζεται σε 120 εκατομμύρια ECU.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987.

Labels: 19
6